პელომარის ობსერვატორია

პელომარის ასტრონომიული ობსერვატორია (ინგლ. Palomar Observatory) ― კალიფორნიის ტექნოლოგიური ინსტიტუტის სამეცნიერო დაწესებულება კალიფორნიის შტატში, პასადენიდან სამხრეთით 220 კმ, 1700 მეტრი ზღვის დონიდან. აქვს მსოფლიოში ერთ-ერთი უდიდესი (508-სმ-იანი) რეფლექტორი (1949 წლიდან), 122-სმ-იანი შმიდტის ტიპის ტელესკოპი (1948 წლიდან), აგრეთვე 51 სმ-იანი რეფლექტორი და სხვა. ძირითადად იკვლევს გალაქტიკებს, კვაზარებს, ნისლეულებს, ვარსკვლავებს. 1949 წლიდან ორგანიზაციულად გაერთიანებულია მაუნტ-უილსონის ასტრონომიულ ობსერვატორიასთან. პელომარის ობსერვატორიაშია შედგენილი და გამოცემული ცის დიდი ნაწილის ფოტოგრაფიული ატლასი და გალაქტიკათა ატლასები. ლიტერატურა ქართული საბჭოთა ენციკლოპედია, ტ. 6, თბ., 1983. — გვ. 497.